Cuneiform Tablet Anatolica 12 152 (Ka 423)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na e-na-<big_gap><gap> <big_gap> ù PÚZUR-a-šùr qí-bi-ma um-ma i-na-a-ma a-ḫu-ú-a a-tù-nu a-ṣé-er i qá-tí É.GAL-lim ú lam-ni-iš ep-ša-ku-ni u₄-ma-am KÙ.BABBAR ma-dam tág-<gap>-<big_gap> a-šùr ú i-lu-ku-nu li-ṭù-lá a-ṣé-er i-bi-sà-e pá-ni-ú-tim ša ta-áš-ku-ni u₄-ma-am 3-ši-šu i-bi-sà-ú-a lu šu-té-ṣú-pu-ni ù iš-tù i-na É.GAL-lim wa-áš-ba-ni-ni KÙ.BABBAR ma-dum lu gám-ru-ú be-lu-a a-tù-nu a-dí 10-ši-šu áš-pu-ra-ku-nu-tí um-ma a-na-ku-ma mì-ma ta-ad-mì-iq-tám a-ba-a lá ta-dí-nam mì-šu-um u₄-ma-am um-ma ší-it-ma ta-ad-mì-iq-tám a-dí-šu-um mì-ma ú-lá ta-dí-nam {d}a-šùr i-li-ku-nu ú DINGIR-li a-bi₄-a li-ṭù-lá-a KÙ.GI 1 ma-na ša i qá-tí-a ú-ta-bi₄-ú-ma šu-um-ša al-pu-tù-ma KÙ.BABBAR 1 GÍN TÚG iš-tí-in lá ta-dí-na-ni ù u₄-ma-am a-ṣé-er ḫa-al-qá-ku-ni ú i-bi₄-sà-e ma-du-tim a-mu-ru-ú ú ší-mì wa-aṭ-ra-tim ša lá ta-dí-na-ni ta-ta-ù-ú ù šu-ma-mì-in₄ ki-ma pá-na ma-áš-kà-tim i-ba-ší ú-lá DAM.GÀR-ru-um ú <gap> a <gap> KÙ.BABBAR 1 GÍN <big_gap> be-li-<big_gap> 1 ma-na <big_gap> a-ḫu-ú-a a-tù-nu iš-tù um-mì-a-ni-a ú-ša-bu-ú i-a-tí mì-ma lá i-ri-ḫa-am KI pá-ni té-er-ta-ku-nu li-li-kam-ma li-li-ik